Den Nord-Cimbriske Tilskuer, 1829-08-14
Den engelske Gesandt har man da gjort uhyre meget af ved hans høitidelige Audients hos Kaimakam Pascha, man trommede ham nemlig ind i Portpalladset og man gav ham en Kappe at skjule sig med, som kostede 8000 Piastre. - Grækerne - skrives der fra Syra under 18de Juni, have ved Capitulation indtaget Theben. Omer-Pascha af Carosto, som vilde undsætte Athen, er slagen af de græske Tropper og nødt til at drage sig tilbage til Negropont, og det hedder at de græske militaire Chefer have fattet den Beslutning at angribe denne Øe og tage den i Besiddelse, muligens ville de engelske Krydsere, søge at hindre dette, men man er aldeles overbeviist om at den græske Regjering vil opbyde Alt for at udvide Grækerlands Grændser paa det faste Land indtil Havbugten ved Arta og Volo man forsikkrer at Captainerne af den græske Marine have Ordre til at forfølge de over Tyrkerne tilfægtede Fordele, og ifald at et græsk Fartøi, foruroliges af et engelsk Krigskib, skal sammes Commandeur erklære dette, at Grækerland, ikke befinder sig i Krig med Engeland, og naar denne Erklæring ikke er tilstrækkelig, da indtage det græske Flag, og overgive sig og Mandskab som engelske Krigsfangne. Courier de Smyrne (paa hvem man dog ikke altid kan stole) fortæller, som sikker Efterretning, at Engelænderne allerede i Volobugten havde stødt paa det græske Dampskib Perseverance, som bloquerer Bugten, skal have forelæst dets Commandeur den engelske Proclamation og Blokaden og anmodet ham om at drage sig tilbage, og da denne havde vægret sig derved, skudt Dampskibet i Sænk. - Den 8de Juni gjorde Athens Besætning et Udfald, men mistede til ingen Nytte 80 Md. og 2 Kanoner, og da Grækerne have besat Oropo, er Akropolis ganske afskaaren, og man kan vente at den snart maae overgive sig. - Betragte vi forøvrigt Politiken nu, med Hensyn til de orientalske Anliggender, ville vi let indsee, at de seneste russiske Seiervindinger maae have en betydelig Jndflydelse paa samme: J Europa staae Russernes seierrige Hære snart for Adrianopels Porte og i Asien for Erzerums - skulle end ikke den høie Port finde sig foranlediget til at indlade sig paa de russiske Fredsforslag - er Rusland nu sat i Stand til at kunne frembringe en Crisis, der ville have de farligste Følger for det tyrkiske Herredømme i Europa - og at forhindre en saadan Katastrophe, staaer ikke i det engelske Kabinets Magt, og den Efterretning, som almindelig var udbredt i Constantinopel, at hvis Russerne trænge frem til Adrianopel da ville en Afdeling af den engelske Flaade strax passere Dardanellerne og beskytte Constantinopel, skal maaskee være et Palliativ for at berolige Gemytterne hos den tyrkiske Pøbel, thi enhver Anden kan indsee at det ikke staaer i den engelske Flaades Magt at beskytte Constantinopel; desuden staaer det nærværende engelske Ministerium, formedelst de bestandig tiltagende indre Uroligheder og den mægtige Opposition, paa for svage Fødder til at torde indlade sig i en Krig, hvis Udfald og Følger den ikke er i Stand til at kunne forudsee og beregne. At det franske Cabinet i Grunden er russiskindet, synes nu at blive indlysende, og det lader som en forudberegnet Politik, har bragt det til at lade for nogen Tid siden, som om det heldede over paa engelsk Partie, dog selv om Rusland blev angrebet af Engelland og Østerrig, har det, dets egne store Hielpekilder, den kjække polske Armee og dens troe Allierede Preussen at stole paa. - Underhandlingerne i Constantinopel ville vel neppe lede til noget Resultat, hvis ikke Porten, tvungen dertil ved Russernes Fremskridt, nødes til at falde til Føie, i modsat Tilfælde maa vel Frankerig og Engelland forene sig med Rusland, for at tvinge Porten til at finde sig i Billighed.